Lietadlo etiópskej leteckej spoločnosti sa dnes zrútilo na trase do Nairobi. Na palube bolo podľa hovorcu Ethiopian Airlines 149 pasažierov a osemčlenná posádka.

Úrad etiópskeho premiéra oznámil, že si nehoda vyžiadala ľudské životy. Neskôr na twitteri vyjadril sústrasť rodinám obetí.

​"Úrad predsedu vlády chce v mene vlády a etiópskeho ľudu vyjadriť najhlbšiu sústrasť rodinám, ktoré stratili svojich blízkych, ktorí boli dnes ráno v Boeingu-737 spoločnosti Ethiopian Airlines pri pravidelnom lete do Nairobi," píše sa v twitterovej správe.

​Všetci ľudia z paluby etiópskeho lietadla, ktoré sa dnes ráno zrútilo pri Addis Abeby na lete do Nairobi, sú mŕtvi. S odvolaním sa na hovorcu leteckej spoločnosti Ethiopian Airlines, ktorej lietadlo patrilo, to oznámil server BBC.

Medzi pasažiermi boli aj Slováci

Medzi cestujúcimi boli štyria Slováci. Podľa informácií denníka Pravda ide o manželku a syna poslanca SNS Antona Hrnka. Ďalšou obeťou je charitatívna pracovníčka Danica Olexová, ktorá cestovala do Kene.

Správu o štyroch Slovákoch na palube potvrdilo vedenie leteckej spoločnosti Ethiopian Airlines a Ministerstvo zahraničných vecí SR.

Ministerstvo zahraničných vecí a európskych záležitostí Slovenskej republiky v tejto súvislosti vydalo vyhlásenie, v ktorom vyjadrilo sústrasť všetkým pozostalým po obetiach tohto nešťastia, pri ktorom "podľa oficiálnych informácií zahynuli (aj) štyria občania Slovenskej republiky".

Nešťastie sa stalo ráno

Hovorca leteckej spoločnosti povedal, že kontakt s posádkou bol prerušený o 8:44 ráno (6:44 SEČ) nad mestom Bishoft, ktoré leží 62 kilometrov juhovýchodne od etiópskej metropoly. Lietadlo z Addis Abeby odštartovalo o 8:38 miestneho času.

Najväčšia letecká spoločnosť v Afrike

Štátne Ethiopian Airlines sa označujú za najväčšiu leteckú spoločnosť v Afrike. Zriadila už informačnú linku, ktorá bude k dispozícii rodinám a priateľom ľudí, ktorí boli v lietadle. Niektoré lety z Addis Abeby boli ráno zrušené alebo oneskorené. Ethiopian Airlines má flotilu 100 lietadiel a vlani prepravila vyše desať miliónov pasažierov.

We are following reports that Ethiopian Airlines flight #ET302 to Nairobi has crashed after take off from Addis Ababa.



Our coverage in the area is limited. We tracked the flight for about 3 minutes after take off.https://t.co/MtmnQk9sn4 pic.twitter.com/q7sCfmiCOd